Beteja e rrjeteve sociale me keqinformimin
Ekspertët thonë se bllokimi dhe vendosja e etiketave në postime nuk mjafton për parandalimin e keqinformimit
Zgjedhjet presidenciale në Shtetet e Bashkuara të Amerikës, rezultati i të cilave ende nuk është certifikuar, ishin ndër më të polarizuarat. Kompanitë e rrjeteve sociale si Twitter dhe Facebook po përdorin mënyra të ndryshme për të parandaluar keqinformimin përmes platformave të tyre. Michelle Quinn sjell më shumë hollësi rreth këtyre masave. Në këto zgjedhje të polarizuara, kompani si Facebook, Twitter dhe LindkedIn janë në një betejë me dezinformatat. thotë Fadi Quran, drejtor fushate në organizatën Avaaz. Twitter po përpiqet të pengojë përhapjen e keqinformimit duke etiketuar postime të ndryshme. Facebook po etiketon po ashtu postimet duke orientuar përdoruesit në faqen e tyre zgjedhore. Javen e kaluar, kompania fshiu grupin “Ndaloni vjedhjen” i cili bente thirrje për protesta kundër numërimit të votave. Platforma Youtube që është në pronësi të kompanisë Google, po vë etiketa në disa video, por po lejon disa të tjera që hedhin pretendime e që duket se bien ndesh me politikat e tyre. Të dhëna të gabuara lidhur me numërimin e votave postohen gjithashtu në spanjisht. Një nga postimet thoshte se Presidentit Donald Trump po i vidhet fitorja. Këto masa tregojnë gatishmërinë e kompanive të internetit për të ndërhyrë kundër shpërdorimit të fakteve, edhe kur flasin njerëz të njohur. Ekspertët thonë se këto përpjekje janë të rëndësishme sepse rrisin besimin e qytetarëve në rezultatet përfundimtare. thotë Theresa Payton, ish-zyrtare e informacionit në Shtëpinë e Bardhë. Përkundër masave, disa zëra thonë se kompanitë e internetit duhet të bëjnë më shumë. thotë fadi Quran, drejtor fushate në organizatën Avaaz. Një gjë është e qartë. Në këtë epokë të përhapjes gjerësisht të medias sociale, faqet e internetit do të vazhdojnë të sjellin informacione të vërteta dhe të rreme.